paragraph_text: Brojni kanali i meandri u Annecyu premošćeni su mostovima i prolazima, zbog čega se taj grad naziva "Alpskom Venecijom", a pojavljuju se i kao česti motiv na gradskim razglednicama i kao pozadina prilikom snimanja oglasa. Thiou je početkom 19. stoljeća odigrao važnu ulogu u gospodarskom razvitku svoga kraja, jer je rijeka korištena kao izvor energije i pogonsko sredstvo u vodenicama i hidroelektranama.